**Upute za rješavanje problema s git repozitorijem u .NET (VS) i Angular (WebStorm) projektima**

Ako u vašem git repozitoriju nemate .gitignore fajl i već ste commitovali *sporne* fajlove, problem je što su u repozitorij uključeni fajlovi i folderi koji ne bi trebali biti verzionirani (poput binarnih fajlova, privremenih foldera itd.). To može izazvati probleme prilikom buildanja aplikacije, rada s različitim okruženjima i konflikata u repozitoriju.

**Rješenje problema:**

**1. Commitujte sve trenutne promjene u vašem projektu**

* Pobrinite se da nemate necommitovanih fajlova.

**2. Zatvorite Visual Studio i WebStorm**

* Obavezno zatvorite oba alata kako biste izbjegli probleme s zaključanim fajlovima i kako IDE ne bi ponovo generisao sporne fajlove.

**3. Prikažite skrivene fajlove u File Exploreru**

* U Windows Exploreru omogućite prikaz skrivenih fajlova kako biste mogli vidjeti sve potrebne direktorije.

**4. Obrišite sljedeće foldere ručno preko File Explorera:**

* **Backend:**
  + /backend/.vs
  + /backend/bin
  + /backend/obj
* **Frontend:**
  + /frontend/.angular
  + /frontend/.idea
  + /frontend/.vscode
  + /frontend/node\_modules

**Napomena:** Folderi kao što su .vs, bin, obj sadrže privremene ili lokalne postavke koje se generiraju pri buildanju projekta i ne trebaju biti verzionirani.

**5. Commitujte promjene pomoću vanjskog alata**

* Koristite vanjski git alat poput **Fork.** Nemojte koristiti git alate unutar VS-a ili WebStorma jer otvaranje foldera u IDE će ponovo generisati sporne fajlove (prije završene postavke za git ignore-a).

**6. Dodajte .gitignore fajl u root direktorij vašeg repozitorija**

* Preuzmite odgovarajući .gitignore fajl koji ima postavke za VS, VS code, WebStorm, te dotnet i angular, preporuka rs1-2024-25:

<https://github.com/adil-fit-ba/rs1-2024-25/blob/main/.gitignore> – opcija download

**7. Uklonite .txt ekstenziju ako je dodana prilikom preuzimanja .gitignore fajla**

* Windows Explorer automatski dodaje .txt ekstenziju pri preuzimanju fajlova.
* Da biste uklonili .txt ekstenziju, otvorite **Command Prompt (CMD)** i pokrenite sljedeću naredbu:
* rename .gitignore.txt .gitignore

A screen shot of a computer

Description automatically generated

**8. Commitujte promjene**

* Nakon što ste obrisali sve sporne fajlove i dodali .gitignore, commitujte te promjene u git repozitorij.
* Koristite git status za provjeru šta će biti commitovano.

**9. Provjera kako radi gitignore: Otvorite projekat u Visual Studio-u ili WebStorm-u i uradite build**

* Nakon buildanja projekta, provjerite sekciju **Git Changes**.
* Ne bi se trebale prikazati nikakve nove promjene ili fajlovi koji nisu verzionirani.